Tað var heitið á altjóða átaki frá 2015, og í Føroyum valdu vit at arbeiða við umstøðum hjá neyðtøkuofrum. Fleiri av málunum, vit settu okkum, eru rokkin, men enn mangla tvey, sum vit framvegis arbeiða við–at fáa eina mótøku til tey, ið hava verið fyri neyðtøku og kynsligum harðskapi. Og at broyta lóggávuna fyri neyðtøku, soleiðis at hon er samtykkigrundað. Fyri milliónir av kvinnum í heiminum, verða hesar avgerðir tiknar av øðrum. Av manninum, av familjuni og av samfelagnum. Rættin til at velja sín maka. Rættin til upplýsing um kynslív. Rættin til føði- og læknahjálp. Og rættin til eitt lív uttan neyðtøku og kynsligan ágang. –HEIMSYVIRLÝSINGIN UM MANNARÆTTINDI, 1948 Hetta eru rættindi, sum eru tryggjað í eini røð av altjóða sáttmálum. Men hóast hetta síggja vit, at kynslig rættindi hjá kvinnum eru undir stórum trýsti. At ein kvinnu verður dømt 40 pískasløg eftir eina spontana abort. At ein kvinna ikki kann keypa sær fyribyrging uttan loyvi frá einum manni. Og at ein neyðtøkufremjari sleppur undan revsing, um hann giftir seg við offrinum, soleiðis sum t. d. galdandi lóg í Føroyum loyvir. Og hvør er hugburðurin og mentanin handan eina slíka lóg? Amnesty Føroyar hevur valt at varpa ljós á ta mentan og tann hugburð, sum liggur handan hagtølini fyri neyðtøkur, eins og vit hava sett okkum fyri at dagføra lógina og bøta um rættartrygdina hjá neyðtøkuofrum. Vit hava sæð ítøkilig úrslit, og vit vilja síggja fleir ítøkilig úrslit. Tað skal ikki vera nakar ivi hjá nøkrum um, at sex uttan samtykki er brot á kynsligu rættindini og kropsliga sjálvræðið hjá tí einstaka. Les meira í okkara privatlívspolitiki. Lat hesa cookies vera aktiva fyri at hjálpa okkum at gera síðuna betri.